Korrupsie. “Korrupsie,” sê hy terwyl hy die rook diep in sy longe intrek en die sigaret tussen sy duim en wysvinger draai, “is natuurlik nie ’n probleem wat in Afrika ontstaan het nie. Ek is seker dat korrupsie so oud is as die tweede oudste professie in die wêreld.”.
Korrupsie het wêreldwyd ‘n effe wollerige sambreelterm geword vir haas enige bedorwenheid deur openbare ampsbekleërs wat Jan Alleman snuf in die neus laat kry. Volgens prof. Nikos Passas van die Temple-universiteit in Philadelphia, Amerika, beskou navorsers korrupsie in wese as die magsmisbruik van ‘n openbare amp vir persoonlike gewin - regstreeks of onregstreeks, byvoorbeeld vir die